సాఫ్ట్‌వేర్‌ పేరు.. చేసేది వేరు!
హైదరాబాద్‌లో చైనా సంస్థ
డోకిపే, లింక్‌యున్‌ల ద్వారా హవాలా సొమ్ము జమ
ఆన్‌లైన్‌ బెట్టింగ్‌ పేరుతో రూ.వందల కోట్లు కొల్లగొట్టిన చైనా సంస్థలు డోకిపే, లింక్‌యున్‌లు హవాలా సొమ్మును వేర్వేరు వ్యక్తులు, సంస్థలకు చెల్లించేందుకు హైదరాబాద్‌ జూబ్లీహిల్స్‌లో ఏడాదిన్నర క్రితం ఏకంగా ఓ సంస్థనే ఏర్పాటు చేశారు. ఈ సంస్థ ఖాతాలో రూ.కోట్లలో నగదు జమ కావడంతో సైబర్‌ క్రైమ్‌ పోలీసులు పూర్తి వివరాలు సేకరించగా ఈ విషయం వెలుగుచూసింది. ఈ సంస్థ డైరెక్టర్లతో పాటు షేర్‌హోల్డర్‌ కూడా చైనీయుడని అక్కడ విధులు నిర్వహిస్తున్నవారు పోలీసులకు తెలిపారు. ఈ సంస్థ కార్యకలాపాలను ఐదుగురు చైనీయులు దిల్లీ నుంచి పర్యవేక్షించేవారు.
రూ.కోట్లలో జమ.. ఇతర ఖాతాల్లోకి మళ్లింపు
బ్యాంకేతర ఆర్థిక సేవలకు (నాన్‌బ్యాంకింగ్‌ ఫైనాన్స్‌ కంపెనీలకు) సాఫ్ట్‌వేర్‌ రూపొందిస్తామంటూ జూబ్లీహిల్స్‌లోని సంస్థ ప్రచారం చేసుకుంది. ఇద్దరు, ముగ్గురు సాంకేతిక నిపుణులను నియమించుకుంది. ఇదంతా పేరుకు మాత్రమే. సంస్థ ఖాతాల్లో జమైన హవాలా సొమ్మును వేర్వేరు వ్యక్తులు, సంస్థలకు చెల్లించడమే ప్రధాన ఉద్దేశం. 2019 ఆగస్టు నుంచి 2020 ఫిబ్రవరి వరకు ఆన్‌లైన్‌ బెట్టింగ్‌ నిర్వహిస్తున్న సంస్థల నుంచి రూ.కోట్లలో నగదు జూబ్లీహిల్స్‌ సంస్థ ఖాతాలో జమైంది. కొద్దినెలల క్రితం రూ.2.36 కోట్ల నగదు డోకిపే, లింక్‌యున్‌ సంస్థల ద్వారా జమయ్యాయి. వెంటనే డైరెక్టర్ల ఖాతాలకు.. అక్కడి నుంచి గుర్తుతెలియని ఖాతాల్లోకి వెళ్లిపోయింది. ఈ నగదుకు సంబంధించిన ఆధారాలను ఆరా తీసేందుకు ఆర్థిక లావాదేవీలన్నింటినీ పోలీసులు పరిశీలిస్తున్నారు. ఈ సంస్థకు డోకిపే, లింక్‌యున్‌ ప్రతినిధులతో సంబంధాలున్నాయా అన్న కోణంలోనూ దర్యాప్తు చేస్తున్నారు. మరోవైపు డోకిపే, లింక్‌యున్‌లకు హైదరాబాద్‌లో పేమెంట్‌ గేట్‌వే సేవలు అందిస్తున్న ఒక ప్రైవేటు సంస్థ సైతం తమకు ఆ రెండు కంపెనీలపై అనుమానాలున్నాయంటూ పోలీసులకు సమాచారమిచ్చింది.
వెబ్‌సైట్లే వేదికలుగా నగదు సేకరణ!
చైనా కంపెనీల ఆన్‌లైన్‌ బెట్టింగ్‌ లీలలపై ఎన్‌ఫోర్స్‌మెంట్‌ డైరెక్టరేట్‌ (ఈడీ) దర్యాప్తు ముమ్మరం చేసింది. అక్రమ పద్ధతుల్లో సుమారు రూ.1000 కోట్లు కొల్లగొట్టినట్లుగా భావిస్తున్న ఈ కుంభకోణంలో డబ్బును విదేశాలకు తరలించారనే కోణంలో ఈడీ ఆరా తీస్తోంది. తాజాగా ముగ్గురు నిందితుల్ని కస్టడీలోకి తీసుకొని విచారిస్తుండగా విస్తుగొలిపే విషయాలు వెలుగుచూస్తున్నట్లు సమాచారం. పలు వెబ్‌సైట్లను సృష్టించి వినియోగదారుల్ని ఆకర్షించిన చైనా కంపెనీలు.. నగదు సేకరించేందుకు వెబ్‌సైట్లనే వేదికలుగా చేసుకున్నట్లు గుర్తించారు. డేటా చౌర్యం, బెట్టింగ్‌ వ్యవహారం, సాంకేతిక భద్రత లోపం తదితర అంశాల కారణంగా గూగుల్‌ ప్లే స్టోర్‌లో ఆయా యాప్‌లపై నిషేధం ఉండటంతో ఇలా వెబ్‌సైట్లను వినియోగించుకున్నట్లుగా భావిస్తున్నారు. ఈ క్రమంలో సేకరించిన రూ.కోట్ల సొమ్మును హవాలా మార్గంలో హాంకాంగ్‌ తదితర చోట్లకు తరలించినట్లు తెలుస్తుండటంతో అందుకు ఎవరెవరు సహకరించారని తెలుసుకునేందుకు నిందితుల్ని ఈడీ లోతుగా విచారిస్తోంది. మరోవైపు ఆన్‌లైన్‌ బెట్టింగ్‌ ద్వారా కొల్లగొట్టిన సొమ్ముతో ఏకంగా నాన్‌ బ్యాంకింగ్‌ ఫైనాన్షియల్‌ కంపెనీనే స్థాపించాలని చైనా కంపెనీలు కుయుక్తులకు పాల్పడినట్లు ఈడీ గుర్తించింది. అందుకు అవసరమైన అనుమతులు రాకపోవడంతో ఆ ప్రయత్నాలు ముందుకు వెళ్లలేదని నిర్ధారణకు వచ్చింది. ప్రస్తుతం అరెస్టయినవారు పాత్రధారులు మాత్రమేనని తెలుస్తుండటంతో సూత్రధారుల్ని గుర్తించడమే లక్ష్యంగా ఆరా తీస్తోంది. ఎనిమిది రోజుల కస్టడీలో.. విదేశాలకు డబ్బు తరలింపు అంశంపై నిందితుల నుంచి స్పష్టత తీసుకురావాలని ఈడీ వర్గాలు కృతనిశ్చయంతో ఉన్నాయి.
saffeyverky paeru.. chesedi vaeru!
hyderabadelo chaina samstha
dokipe, linkyunnila dwara hawala sommu jama
anline bettingli paerutho roo.vandala kotlu kollagottina chaina samsthalu dokipe, linkyunelu hawala sommunu ververu vyaktulu, samsthalaku chellinchenduku hyderabade jublihilles edadinnara kritam ekamgaa oo samsthane erpaatu chesaru. ee samstha khaataalo roo.kotlalo nagadu jama kaavadamtho saibery crime poliisulu puurti vivaraalu sekarinchagaa ee vishayam veluguchusindi. ee samstha directorlatho paatu shereholdersi kuudaa chaineeyudani akkada vidhulu nirvahistunnavaaru polisulaku telipaaru. ee samstha kaaryakalaapaalanu aiduguru chaineeyulu dilli nunchi paryavekshinchevaaru.
roo.kotlalo jama.. itara khaataalloki mallimpu
byanketara aardhika sevalaku (nanibanking finanse companylaku) saffeyverky roopondistaamantuu jublihillesloni samstha prachaaram chesukundi. iddaru, mugguru saanketika nipunulanu niyaminchukundi. idantaa peruku matrame. samstha khaataallo jamaina hawala sommunu ververu vyaktulu, samsthalaku chellinchadame pradhaana uddesam. 2019 aagastu nunchi 2020 fibravari varaku anline bettingli nirvahistunna samsthala nunchi roo.kotlalo nagadu jublihilse samstha khaataalo jamaindi. koddinelala kritam roo.2.36 kotla nagadu dokipe, linkyune samsthala dwara jamayyai. ventane directorla khaataalaku.. akkadi nunchi gurtuteliyani khaataalloki vellipoyindi. ee nagaduku sambandhinchina aadhaaraalanu aaraa teesenduku aardhika lavadevilannintini poliisulu pariseelistunnaaru. ee samsthaku dokipe, linkyune pratinidhulatho sambandhalunnaya anna konamloonuu daryaaptu chestunnaru. marovaipu dokipe, linkyunnelaku hyderabadelo pamenti gateve sevalu andistunna oka praivetu samstha saitam tamaku aa rendu companylapai anumaanaalunnaayantuu polisulaku samaachaaramichindi.
webesitele vedikalugaa nagadu sekarana!
chaina companyla anline bettingli leelalapai eneforsementy directorate (eedee) daryaaptu mummaram chesindi. akrama paddhatullo sumaru roo.1000 kotlu kollagottinatlugaa bhaavistunna ee kumbhakonamlo dabbunu videsaalaku taralinchaarane konamlo eedee aaraa teestondi. taajaagaa mugguru ninditulni kastadiiloki teesukoni vichaaristundagaa vistugolipe vishayaalu veluguchustunnatlu samacharam. palu vebesaitlanu srushtinchi viniyogadaarulni aakarshinchina chaina companylu.. nagadu sekarinchenduku webisaitlane vedikalugaa chesukunnatlu gurtinchaaru. data chouryam, bettingli vyavahaaram, saanketika bhadrata lopam taditara amsaala kaaranamgaa googule play storelo aayaa yapelapai nishedham undatamtho ilaa vebesaitlanu viniyoginchukunnatla bhaavistunnaaru. ee kramamlo sekarinchina roo.kotla sommunu hawala maargamlo hanconge taditara chotlaku taralinchinatlu telustundatamto anduku evarevaru sahakarinchaarani telusukunenduku ninditulni eedee lothugaa vichaaristondi. marovaipu anline bettingli dwara kollagottina sommutho ekamgaa naann bankingle finanshialli companyne sthaapinchaalani chaina companylu kuyuktulaku paalpadinatlu eedee gurtinchindi. anduku avasaramaina anumatulu rakapovadamto aa prayatnaalu munduku vellaledani nirdhaaranaku vachindi. prastutam arestayinavaaru paatradhaarulu matramenani telustundatamto suutradhaarulni gurtinchadame lakshyamgaa aaraa teestondi. enimidi rojula kastadiilo.. videsaalaku dabbu taralimpu amsampai ninditula nunchi spashtata teesukuraavaalani eedee vargaalu krutanischayamto unnaayi.